ai4bharat/Pralekha huggingface dataset:
আয়ুষ
আয়ুষ মন্ত্রক দেশব্যাপী আয়ুষ ৬৪ এবং কাবাসুরা কুদিনির বিতরণ বিষয়ে প্রচারাভিযান চালাচ্ছে
নতুন দিল্লি, ৭ মে, ২০২১
দেশে কোভিড ১৯ সংক্রমণের দ্বিতীয় ঢেউয়ের জেরে উদ্ভূত পরিস্থিতি মোকাবিলায় আয়ুষ মন্ত্রক আজ থেকে দেশব্যাপী কতিপয় ভেষজ আয়ুর্বেদিক ওযুধ আয়ুষ ৬৪ এবং সিদ্ধা ওষুধ – কাবাসুরা কুদিনির বিতরণ বিষয়ে প্রচারাভিযান শুরু করেছে । ক্লিনিকাল ট্রায়ালে এই দুই ওষুধ মানুষের শরীরে রোগ প্রতিরোধ ক্ষমতা বৃদ্ধি করতে পারে তা প্রমানিত হয়েছে । মূলত হাসপাতাল থেকে ছাড়া পাওয়া কোভিড ১৯ রোগীদের সুবিধার্থে এই দুই ওষুধের বিষয়ে প্রচার চালানো হচ্ছে । বিভিন্ন পক্ষের মাধ্যমে এই প্রচারাভিযানের সূচনা করেছেন কেন্দ্রীয় যুব বিষয়ক ও ক্রীড়া দফতরের স্বাধীন দায়িত্বপ্রাপ্ত এবং আয়ুষ মন্ত্রকের অতিরিক্ত দায়িত্বপ্রাপ্ত প্রতিমন্ত্রী শ্রী কিরেন রিজিজু । এই প্রচারাভিযানের মূল সহযোগি সংস্থা হল সেবা ভারতী ।
মন্ত্রকের আওতাধীন বিভিন্ন প্রতিষ্ঠানের বিস্তৃত জনসংযোগকে কাজে লাগিয়ে এই ওষুধ বিতরণ বিষয়ে একটি কৌশল তৈরি করা হয়েছে । এটি লক্ষ্যনীয় যে কোভিড ১৯ অতিমারির ঢেউ দেশে আছড়ে পরার পর আয়ুষ মন্ত্রক করোনা নিয়ন্ত্রণ ও প্রশমনের জন্য বিভিন্ন উদ্যোগ গ্রহণ করেছে । কোভিডের বিরুদ্ধে লড়াইয়ে স্বাস্থ্য ও পরিবার কল্যাণ মন্ত্রকের সঙ্গে নিবিড়ভাবে সহযোগিতা বজায় রেখে আয়ুষ মন্ত্রক কাজ করে চলেছে । এরই অঙ্গ হিসেবে আয়ুষ মন্ত্রক আয়ুষ ৬৪ এবং কাবাসুরা কুদিনির বিষয়ে দেশব্যাপী প্রচারাভিযান শুরু করেছে । ভারত সরকারের লক্ষ্যই হল কোভিড ১৯ অতিমারির বিরুদ্ধে লড়াইকে আরও শক্তিশালী করে তোলা ।
কোভিড ১৯ নিয়ন্ত্রণ ও প্রশমন কৌশলকে আরও শক্তিশালী করে তুলতে বিভিন্ন ক্ষেত্রের সঙ্গে যুক্ত বিশেষজ্ঞদের নিয়ে মন্ত্রক একটি আন্তঃশৃঙ্খল আয়ুষ গবেষণা ও উন্নয়ন টাস্কফোর্স গঠন করেছে । এমনকি কোভিড ১৯ মোকাবিলায় আয়ুষ ক্ষেত্রে যুক্ত বিভিন্ন বিষয় নিয়ে পরীক্ষা-নিরীক্ষা ও গবেষণার কাজ চালাচ্ছে । একাধিক গবেষণায় দেখা গেছে সেন্ট্রাল কাউন্সিল ফর রিসার্চ ইন আয়ুর্বেদিক সায়েন্সএর তৈরি আয়ুর্বেদিক সূত্র আয়ুষ ৬৪ এবং শাস্ত্রীয় সিদ্ধা সূত্র কাবাসুরা কুদিনির কোভিড ১৯ মোকাবিলার ক্ষেত্রে কার্যকরি ভূমিকা পালন করেছে ।
স্বল্প কোভিড ১৯ আক্রান্ত রোগীদের রোগ মোকাবিলা ক্ষেত্রে আয়ুষ ৬৪-এর সুরক্ষা এবং কার্যকারিতা মূল্যায়নের জন্য সম্প্রতি আয়ুষ মন্ত্রক এবং বৈজ্ঞানিক ও শিল্প গবেষণা পর্ষদ যৌথভাবে একটি ক্লিনিকাল ট্রায়াল সম্পন্ন করেছে । এমনকি আয়ুষ মন্ত্রকের আওতাধীন সেন্টার কাউন্সিল ফর রিসার্চ ইন সিদ্ধা কোভিড ১৯ রোগীদের ক্ষেত্রে সিদ্ধা ওষুধ কাবাসুরা কুদিনির-এর কার্যকারিতা বিষয়ে ক্লিনিকাল ট্রায়াল চালায় । উভয় ক্ষেত্রে স্বল্প কোভিড ১৯ আক্রান্ত রোগীদের চিকিৎসায় এই দুই ওষুধ যথেষ্টই কার্যকর বলে প্রমানিত হয়েছে ।
আইসিএমআর-এর প্রাক্তন অধিকর্তা ডঃ ভি এম কাতোচের পৌরোহিত্যে মন্ত্রক ‘ন্যাশনাল ক্লিনিকাল ম্যানেজমেন্ট প্রোটোকল : কোভিড ১৯’ গঠন করেছে । আয়ুর্বেদ এবং যোগচর্চা ভিত্তিক এই ক্লিনিকাল ম্যানেজমেন্ট প্রোটোকলটিতে আয়ুষ ৬৪-র বিষয়ে সুপারিশ করা হয়েছে, যা বাড়ির ভিতরে নজরদারিতে থাকা কোভিড ১৯ রোগীদের জন্য আয়ুর্বেদ চিকিৎসকেরা আইসিএমআর-এর কোভিড মোকাবিলা ক্ষেত্রে প্রকাশিত নির্দেশিকা অনুযায়ী সুপারিশ করতে পারবেন । ভারত সরকারের আয়ুষ মন্ত্রক কোভিড ১৯ চিকিৎসায় কাবাসুরা কুদিনির ব্যবহারের ক্ষেত্রে সিদ্ধা চিকিৎসকদের জন্য নির্দেশিকা প্রকাশ করেছে ।
গুণমান সম্পন্ন চিকিৎসার সঙ্গে সামঞ্জস্য বজায় রেখে হাল্কা থেকে মাঝারি কোভিড ১৯ রোগীদের ক্ষেত্রে আয়ুষ ৬৪ ও কাবাসুরা কুদিনির ব্যবহারে ভালো ফল মেলায় আয়ুষ মন্ত্রক আজ আয়ুষ ৬৪ এবং কাবাসুরা কুদিনির বিতরণের জন্য দেশব্যাপী প্রচারাভিযানের সূচনা করেছে । মূলত বাড়ির ভিতরে নজরদারিতে থাকা কোভিড ১৯ রোগীদের ক্ষেত্রে এই আয়ুষ ওষুধ বিশেষ উপকারে আসবে ।
SC/SS/RAB
(Visitor Counter : 1016
হ্যুমেন রিসোর্স চাউখৎ-থৌরাংগী মন্ত্রালয়
পরিক্সা পে চর্চা ২০২২দা হেন্না পাক-শন্না শরুক য়ানবা শ্রী ধর্মেন্দ্র প্রধাননা ফোংদোকখ্রে
“পরিক্সা পে চর্চা ২০২২”গী ৫শুবা ইদিসনদা শরুক য়ানবা অমদি প্রধান মন্ত্রী শ্রী নরেন্দ্র মোদীনা তাকপি-তম্বিবগী খুদোং চাবা অমা লৌননবা এজুকেসন অমদি স্কিল দিবেলপমেন্তগী কেন্দ্র মন্ত্রী শ্রী ধর্মেন্দ্র প্রধাননা মহৈরোইশিং, ওজাশিং অমদি মমা-মপাশিংদা হায়জখি৷
প্রধান মন্ত্রী শ্রী নরেন্দ্র মোদীনা অখন্নবা ইন্তরেক্তিব প্রোগ্রাম অমা ওইরিবা-পরিক্সা পে চর্চাবু ৱাখলনা শাগৎখি, মসিদা লৈবাক অসিদা অমদি মপান লৈবাকশিংদা লৈরিবা মহৈরোইশিং, মমা-মপাশিং, ওজাশিংগা লোইননা পুন্সিবু উতসব অমা ওইনা পাংথোকপা য়ানবগীদমক পরিক্ষাশিংগী মতমদা থোক্লক্লিবা স্ত্রেস অদু লান্থোকপা ঙম্নবা অমদি খন্ন-নৈননবা মহাক্কা ৱারি-ৱাতায় শানখি৷ হায়রিবা থৌরম অসি হৌখিবা চহি মরি অসিদা এজুকেসন মন্ত্রালয়গী স্কুল এজুকেসন অমদি লিতরেসী দিপার্তমেন্তনা মাই-পাক্না শিনখি৷
প্রোগ্রাম অসিগী ফোর্মেত অসি ২০২১দা তৌখিবা অদুগুম্না ওনলাইন মোদতা ফংহল্লগনি৷ শরুক য়াগদৌরিবা মীওইশিং অদু খন্দোক্নবা ওনলাইন ক্রেতিব রাইতিং কম্পিতিসন অমা দিসেম্বর ২৮দগী ২০২২ জানুৱারি ২০ ফাওবদা তোঙান তোঙানবা তোপিকশিংদা https://innovateindia.mygov.in/ppc-2022/দা পাংথোক্লি৷ খল্লবা ৱিন্নরশিং অদুনা হংখিবা ৱাহংশিং অদু পরিক্সা পে চর্চা প্রোগ্রামদা হাপ্লগনি৷
ওনলাইন কম্পিতিসন অমগী খুৎথাংদা ক্লাস ৯দগী ১২ ফাওবগী মনুংদা লৈরিবা স্কুল মহৈরোইশিং, ওজাশিং অমদি মমা-মপাশিং খল্লগনি৷ মখাদা পীরিবা থীম ময়ামশিং অসিদা ২০২১গী দিসেম্বর ২৮দগী ২০২২গী জানুৱারি ২০ ফাওবা https://innovateindia.mygov.in/ppc-2022/দা রেজিস্ত্রেসন তৌবা য়াগনি:
● মহৈরোইশিংগী থীমশিং:
- কোবিদ-১৯গী মতমদা এগজাম স্ত্রেস মেনেজমেন্ত স্ত্রাতিজীশিং
- অজাদি কা অমিৃত মহোতসব
- মশা-মরোমদোম লেপচবা ঙম্বা ভারতকীদমক মশা-মরোমদোম লেপচবা ঙম্বা স্কুল
- ক্লিন ইন্দিয়া, গ্রীন ইন্দিয়া
- ক্লাসরুমশিংদা দিজিতেল কোলাবোরেসনশিং
- এনবাইরোনমেন্তেল কঞ্জর্বেসন অমদি ক্লাইমেত চেঞ্জ রিসাইলেন্স
● ওজাশিংগী থীমশিং:
a. নায়া ভারতকীদমক নেস্নেল এজুকেসন পোলিসী 
- কোবিদ-১৯ লাইনা-লাইচৎ: খুদোংচাবশিং অমদি চেলেঞ্জশিং
● মমা-মপাশিংগী থীমশিং:
- বেতি পধাউ, দেশ বধাউ
- লোকেল তু গ্লোবেল-বোকেল ফোর লোকেল
- মহৈরোইশিংগী পুন্সি চুপ্পদা লাইরিক তম্নিংবগী ইহুল লৈবা
মাইগোভতা কম্পিতিসনশিংগী খুৎথাংদা খনখিবা পার্তিসিপেন্ত ২০৫০রোম অদুদা এন.সি.ই.আর.তি.গী দাইরেক্তরদগী থাগৎপগী সর্তিফিকেৎ অমগা লোইননা প্রধান মন্ত্রীনা ইখিবা হিন্দি অমদি ইংলিসকী এগজাম ৱারিয়র্স বুক য়াওনা অখন্না পরিক্সা চর্চা কিৎ অমা খুৎশিন্নরগনি৷ মসিদা লৈবাক পুম্বদগী মহৈরোইশিং, ওজাশিং অমদি মমা-মপাশিংনা পামজনা শরুক য়ানরি৷
নীতিআয়োগ
সরকারি-বেসরকারি অংশীদারিত্বে আন্দামান ও লাক্ষাদ্বীপে পরিবেশ পর্যটনের প্রসারে বিনিয়োগ কর্তাদের সম্মেলন আগামীকাল
নয়াদিল্লি, ৯ আগস্ট, ২০১৮
আন্দামান ও নিকোবর দ্বীপপুঞ্জ এবং লাক্ষাদ্বীপে পরিবেশ পর্যটনের নিরন্তর বিকাশে বিনিয়োগ আকর্ষণের লক্ষ্যে প্রবাসী ভারতীয় কেন্দ্রে আগামী ১০ আগস্ট বিনিয়োগ কর্তাদের এক সম্মেলনের আয়োজন করেছে নীতি আয়োগ। সম্মেলনের আলোচ্যসূচিতে সংশ্লিষ্ট দ্বীপগুলির সার্বিক উন্নয়নের ওপর বিশেষ জোর দেওয়া হবে।
প্রসঙ্গত উল্লেখ্য, দ্বীপগুলির নিরন্তর বিকাশ এবং সার্বিকভাবে সামুদ্রিক উন্নয়নের বিষয়গুলিকে বিশেষ অগ্রাধিকার দিয়ে আসছে কেন্দ্রীয় সরকার। এজন্য ২০১৭-র জুন মাসে কেন্দ্রীয় স্বরাষ্ট্র মন্ত্রীর নেতৃত্বে একটি দ্বীপ উন্নয়ন সংস্থাও  গঠন করা হয়েছে। অন্যদিকে নীতি আয়োগকে দায়িত্ব দেওয়া হয়েছে দ্বীপগুলির সার্বিক উন্নয়ন কর্মসূচিকে আরও এগিয়ে নিয়ে যাওয়ার। সংশ্লিষ্ট রাজ্য সরকার এবং কেন্দ্রশাসিত অঞ্চল কর্তৃপক্ষের সঙ্গে সহযোগিতাক্রমে এই কর্মসূচি রূপায়ণের কথা চিন্তা করা হয়েছে। প্রথম পর্যায়ে আন্দামান ও নিকোবরের ১০টি দ্বীপ এবং লাক্ষাদ্বীপের উন্নয়নের ওপর গুরুত্ব দেওয়া হচ্ছে।
বেসরকারি ক্ষেত্রের সঙ্গে সহযোগিতা ও অংশীদারিত্বের ভিত্তিতে দ্বীপগুলিতে ১১টি বিশেষ বিশেষ পর্যটন প্রকল্প রূপায়ণের প্রস্তাব করা হয়েছে। এগুলি বাস্তবায়িত হবে আন্দামান ও নিকোবরের স্মিথ, অ্যাভেস, লং, নীল এবং লিট্ল আন্দামান দ্বীপগুলিতে। অন্যদিকে, লাক্ষাদ্বীপের কাদমাথ, সুহেলি এবং মিনিকয় দ্বীপকে চিহ্নিত করা হয়েছে এই কর্মসূচি রূপায়ণের আওতায়।
SSS/SKD/DM/….
(Visitor Counter : 45
তথ্যওসম্প্রচারমন্ত্রক
তথ্য ও সম্প্রচার মন্ত্রীর মন্তব্য সম্পর্কে স্পষ্টীকরণ
নয়াদিল্লি, ২৯ অগাস্ট, ২০১৯
এক শ্রেণীর সংবাদমাধ্যম কেন্দ্রীয় মন্ত্রী শ্রী প্রকাশ জাভড়েকরের মন্তব্যের বাইরে গিয়ে একটি উদ্ধৃতি প্রকাশ করেছে যা মন্ত্রকের নজরে এসেছে। কমিউনিটি রেডিওগুলির জন্য বুধবার জাতীয় পুরস্কার প্রদান অনুষ্ঠানের সময় মন্ত্রী একটি মন্তব্য করেছিলেন। ঐ মন্তব্যে তিনি যোগাযোগের ক্ষমতা এবং কমিউনিটি রেডিও-র গুরুত্বের কথা উল্লেখ করেন।
এই অনুষ্ঠানেই মন্ত্রী ‘জন কানেক্ট’ বা জনগণের সঙ্গে যোগাযোগ সংক্রান্ত একটি পুস্তিকা প্রকাশ করেন। এই পুস্তিকায় সরকারের দ্বিতীয়বারের মেয়াদের প্রথম ৭৫ দিনের মধ্যে গৃহীত গুরুত্বপূর্ণ সিদ্ধান্তগুলির কথা উল্লেখ রয়েছে। এ প্রসঙ্গে তিনি, ৩৭০ ধারা বাতিল সহ একাধিক গুরুত্বপূর্ণ সিদ্ধান্তের কথা তুলে ধরেন।
এই প্রসঙ্গে শ্রী জাভড়েকর বলেন যে, “কমিউনিটি রেডিও-র গুরুত্ব এবং সাধারণ মানুষের সঙ্গে যোগাযোগ রক্ষা সম্পর্কে এক শ্রেণীর সংবাদমাধ্যম অযাচিতভাবে আমার মন্তব্য নিয়ে জম্মু-কাশ্মীর অঞ্চলের পরিস্থিতির মধ্যে মিল খোঁজার চেষ্টা করেছে। এ ধরনের প্রচেষ্টা দায়িত্বজ্ঞানহীনতা এবং অনৈতিক সাংবাদিকতার প্রতীক।”
SSS/BD/DM
(Visitor Counter : 73
উপ-রাষ্ট্রপতিরসচিবালয়
উপরাষ্ট্রপতি মুম্বাইয়ের আন্তর্জাতিক যোগ দিবসের অনুষ্ঠানে অংশগ্রহণ করবেন
নয়াদিল্লি, ২০ জুন, ২০১৮
ভারতের উপরাষ্ট্রপতি শ্রী এম ভেঙ্কাইয়া নাইডু ২০১৮-র ২১ জুন মুম্বাইয়ের বান্দ্রা রিক্লেমেশন সি-লিঙ্ক প্রোমেনেড-এ আন্তর্জাতিক যোগ দিবস ২০১৮-র উপলক্ষে আয়োজিত অনুষ্ঠানে প্রধান অতিথি হিসাবে অংশগ্রহণ করবেন।
মুম্বাইয়ের স্বেচ্ছাসেবী সংগঠনের উদ্যোগে আয়োজিত এই অনুষ্ঠানে মহারাষ্ট্রের মুখ্যমন্ত্রী শ্রী দেবেন্দ্র ফড়নবিশ-ও উপস্হিত থাকবেন।
স্বাস্হ্য এবং শারীরিক কল্যাণের ক্ষেত্রে যোগের মাধ্যমে সার্বিক উন্নয়নের বিষয়টিকে স্বীকৃতি দিয়ে রাষ্ট্রসঙ্ঘ ২১-শে জুনকে আন্তর্জাতিক যোগ দিবস হিসাবে ঘোষনা করেছে। ২০১৫-র ২১শে জুন প্রথম আন্তর্জাতিক যোগ দিবস আয়োজনের পর থেকে প্রতি বছর সারা বিশ্বের বহু দেশে আন্তর্জাতিক যোগ দিবস উদযাপনের মাধ্যমে যোগের উপকারিতা বিষয়ে সচেতনতা গড়ে তোলার উদ্যোগ নেওয়া হয়েছে।
এ বছরের আন্তর্জাতিক যোগ দিবসের মূল সুর হচ্ছে- ‘শান্তির জন্য যোগ’।
CG/PB/NS/…
(Visitor Counter : 34
কর্মী, জন-অভিযোগএবংপেনশনমন্ত্রক
সংরক্ষিত শ্রেণীর শূন্য পদ
নতুন দিল্লি, ২৪ মার্চ, ২০২১
কর্মীবর্গ ও প্রশিক্ষণ দপ্তর ১০টি মন্ত্রক/বিভাগের ৯০ শতাংশেরও বেশি কেন্দ্রীয় সরকারি কর্মচারী পদে তপশিলি জাতি, তপশিলি উপজাতি এবং অন্যান্য অনগ্রসর শ্রেণীর জন্য জমে থাকা সংরক্ষিত শূন্য পদ পূরণের অগ্রগতির বিষয় নিয়ে পর্যালোচনা করেছে। এই মন্ত্রক/বিভাগগুলি তাদের সংযুক্ত/আওতাধীন কার্যালয়, কেন্দ্রীয় সরকারের আওতাধীন রাষ্ট্রায়ত্ত সংস্থা, আর্থিক প্রতিষ্ঠান, সরকারের আওতাধীন ব্যাঙ্ক ইত্যাদি থেকে এই তথ্য সংগ্রহ করেছে এবং তার পরে সংগৃহীত তথ্য কর্মীবর্গ ও প্রশিক্ষণ দপ্তরের কাছে পাঠিয়ে দিয়েছে। ২০২০ সালের পয়লা জানুয়ারি পর্যন্ত মন্ত্রক/দপ্তর ভিত্তিক এবং তপশিলি জাতি, তপশিলি উপজাতি ও অন্যান্য অনগ্রসর শ্রেণী ভিত্তিক জমে থাকা সংরক্ষিত শূন্য পদের বিস্তারিত বিবরণী তুলে ধরা হয়েছে।
জমে থাকা সংরক্ষিত শূন্য পদ পূরণ করার প্রক্রিয়া ধারাবাহিকভাবে চলছে। কেন্দ্রীয় সরকারের সকল মন্ত্রক/বিভাগগুলি জমে থাকা সংরক্ষিত শূন্য পদ সনাক্তকরণের জন্য একটি অভ্যন্তরীণ কমিটি গঠন করেছে। এই কমিটি জমে থাকা সংরক্ষিত শূন্য পদের, মূল কারণ বিশ্লেষণ করবে এবং এই শূন্য পদ পূরণে যথাযথ ব্যবস্থা গ্রহণ করবে। সংরক্ষণের বিষয়ে আদেশ ও নির্দেশাবলী যাতে যথাযথভাবে পালন করা যায় তার জন্য কেন্দ্রীয় সরকারের প্রতিটি মন্ত্রক/বিভাগের উপ সচিব পদমর্যাদা এবং তার ওপরের সমন্বয়কারী আধিকারিক পদের একজন কর্মকর্তাকে মনোনীত করতে হবে। এছাড়াও প্রতিটি মন্ত্রক/বিভাগের দায়িত্ব পালনের ক্ষেত্রে সমন্বয়কারী আধিকারিকের প্রত্যক্ষ নিয়ন্ত্রণের আওতায় একটি বিশেষ গোষ্ঠী গড়ে তুলতে হবে।
লোকসভায় আজ এক প্রশ্নের উত্তরে একথা জানিয়েছেন উত্তর পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ এবং পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং।
প্রধানমন্ত্রীরদপ্তর
মা কাত্যায়নীর আশীর্বাদ প্রার্থনা করেন প্রধানমন্ত্রী
নয়াদিল্লি, ০১ অক্টোবর, ২০২২
প্রধানমন্ত্রী শ্রী নরেন্দ্র মোদী নবরাত্রি উপলক্ষে সকল ভক্তদের জন্য মা কাত্যায়নীর আশীর্বাদ প্রার্থনা করেছেন। তিনি মানসিক দৃঢ়তা ও আত্মাবিশ্বাস যেন বৃদ্ধি পায়, সেই কামনা করেন। প্রধানমন্ত্রী ভগবানের একটি বিশেষ স্তোত্রপাঠ সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেন, “চন্দ্রহাসৌজব্বলকরা শার্দুলবরবাহন।
কাত্যায়নী চ শুভদা দেবী দানবঘাতিনী।।
মা দুর্গার কাত্যায়নী রূপ অত্যন্ত অদ্ভুত ও অলৌকিক। আজ তাঁর আরাধনায় সকলের নতুন আত্মবিশ্বাস বেড়ে উঠুক – এই কামনা করি”।
PG/PM/SB
(
যুবওক্রীড়াবিষয়কমন্ত্রক
কেন্দ্রীয় যুব ও ক্রীড়া বিষয়ক মন্ত্রী শ্রী কিরেন রিজিজু দেশের নাগরিকদের মধ্যে শারীরিক সুস্থতার বিষয়ে উৎসাহদানে ফিট ইন্ডিয়া যুব ক্লাব নামে আরও একটি উদ্যোগের সূচনা করেছেন
নয়াদিল্লী, ১৫ আগস্ট, ২০২০
কেন্দ্রীয় যুব ও ক্রীড়া বিষয়ক মন্ত্রী শ্রী কিরেন রিজিজু আজ স্বাধীনতা দিবস উপলক্ষ্যে দেশের নাগরিকদের মধ্যে শারীরিক সুস্থতার বিষয়ে উৎসাহদানে ফিট ইন্ডিয়া যুব ক্লাব নামে আরও একটি উদ্যোগের সূচনা করেছেন। ফিট ইন্ডিয়া ইউথ ক্লাবের পরিকল্পনা প্রধানমন্ত্রী ফিট ইন্ডিয়া আন্দোলনেরই এক অংশ। দেশ জুড়ে স্বাস্থ্য সচেতনতার প্রচারে এই উদ্যোগ নেওয়া হয়েছে।
ফিট ইন্ডিয়া যুব ক্লাব শারীরিক সুস্থতা ও স্বেচ্ছাসেবকদের এক অনন্য উপায়ে একত্রিত করেছে। নেহরু যুব কেন্দ্র, স্কাউটস অ্যান্ড গাইডস ও এনসিসি সহ জাতীয় পরিষেবা প্রকল্পের সঙ্গে যুক্ত অন্যান্য যুব সংস্থার ৭৫ লক্ষ সেচ্ছাসেবককে একত্রিত করে দেশের প্রতিটি ব্লকে গড়ে উঠেছে ফিট ইন্ডিয়া যুব ক্লাব। এক একটি ক্লাবের তত্ত্বাবধানে থাকবে এই ক্লাবেরই সদস্যরা। প্রতিদিন ৩০-৬০ মিনিট সময় ব্যয় করে শারীরিক সক্ষতার কার্যকলাপে অংশগ্রহণের জন্য সাধারণ মানুষকে উদ্বুদ্ধ করবেন তারা। ক্লাবগুলি প্রতি ৩ মাস অন্তর একটি কমিউনিটি ফিটনেস কর্মসূচি আয়োজন করবে। বিদ্যালয় এবং স্থানীয় সংস্থাগুলিকে এই কর্মসূচিতে যোগদান করার জন্য উৎসাহিত করবে তারা।
কেন্দ্রীয় মন্ত্রী জানান, কেবলমাত্র একজন সুস্থ নাগরিকই আমাদের দেশে যথার্থ আবদান রাখতে পারেন। এমনকি অন্য নাগরিকদের প্রয়োজনের সময় সহায়তাও করতে পারেন। ১৩০ কোটি জনসংখ্যার দেশে এই কর্মসূচিতে এখন ৭৫ লক্ষ যুব স্বেচ্ছাসেবক রয়েছে। খুব শীঘ্রই এই সংখ্যাটি ১ কোটিতে পৌঁছাবে বলেও জানান তিনি। শ্রী রিজিজু বলেন, ১ কোটি স্বেচ্ছাসেবী দেশের কোনায় কোনায় কমপক্ষে ৩০ কোটি ভারতীয়কে নিয়মিত শরীরচর্চার বিষয়ে অনুপ্রাণিত করে তুলবেন। সময়ের সঙ্গে সঙ্গে ফিট ইন্ডিয়া আন্দোলনে স্বেচ্ছাসেবকদের যোগদানের সংখ্যা বৃদ্ধি পাবে বলেও আশাপ্রকাশ করেন তিনি।
ফিট ইন্ডিয়া যুব ক্লাবের চালু করা ফিট ইন্ডিয়া ফ্রিডম দৌড়কে আরও বেশি জনপ্রিয় করে তোলার আহ্বান জানান তিনি। কেন্দ্রীয় মন্ত্রী বলেন, আজ থেকে শুরু হওয়া এই ফিট ইন্ডিয়া ফ্রিডম দৌড় চলবে ২রা অক্টোবর পর্যন্ত। এই দৌড়ে ক্রীড়াবিদ থেকে শুরু করে বাণিজ্যিক সংস্থার প্রতিনিধি, বিদ্যালয়ের ছাত্রছাত্রী সকলেই সামিল হতে পারবেন। ইতিমধ্যে এই দৌড় জনপ্রিয়তা লাভ করতে শুরু করেছে বলেও জানান কেন্দ্রীয় মন্ত্রী। তিনি বলেন, #রানফরইন্ডিয়া এবং #নিউইন্ডিয়াফিটইন্ডিয়া-তে স্বাধীনতা দিবসের দিন বিভিন্ন দৌড়ের ছবি, ভিডিও আপলোড করা হয়েছে।
শ্রী রিজিজু বলেন, ফিট ইন্ডিয়া আন্দোলন আগামী ২৯শে আগস্ট ১ বছর পূর্ণ করবে। সিআইএসএফ, আইটিবিপি, বিএসএফ, এনসিসি সহ অন্যান্য যুব সংগঠনগুলি সক্রিয়ভাবে এই কর্মসূচিতে অংশ নিয়েছে বলেও তিনি জানান। আগামীদিনে কোন ব্লক, জেলা এবং শহর এই দৌড়ে ভাল অংশ নিয়েছে তা মূল্যায়ণ করে দেখা হবে বলেও তিনি মন্তব্য করেন।
(CG/SS/NS
কৃষিমন্ত্রক
প্রধানমন্ত্রী কিষাণ সম্মান নিধি প্রকল্পের যোগ্যতা
নয়াদিল্লি, ২৫ জুন, ২০১৯
কৃষিজমির অধিকারী সব কৃষক পরিবারই ‘প্রধানমন্ত্রী কিষাণ সম্মান নিধি’ বা পি-এম কিষাণ প্রকল্পের আওতায় আসবেন। এখনও পর্যন্ত প্রথম দফায় ৩,৩৩,১৪,৮৯৮টি এবং দ্বিতীয় দফায় ২,৮৯,৫৯,০৬৮টি কৃষক পরিবার পি-এম কিষাণ-এর আওতায় এসেছে। পি-এম কিষাণ পোর্টালে কৃষকদের তথ্য আপলোড করার জন্য প্রতিনিয়ত কেন্দ্রীয় সরকার সব রাজ্য সরকারগুলির সঙ্গে যোগাযোগ রেখে চলেছে।
কেন্দ্রীয় কৃষি ও কৃষককল্যাণ মন্ত্রী শ্রী নরেন্দ্র সিং তোমর লোকসভায় এ কথা জানিয়েছেন।
CG/SS/DM
(Visitor Counter : 195
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ-১০৬তম দিন দেশজুড়ে টিকাকরণ অভিযানের তৃতীয় পর্যায় শুরু হয়েছে ১৮-৪৪ বছর বয়সী নাগরিকদের মধ্যে ৮৪ হাজারের বেশি টিকা নিয়েছেন রাত ৮টা পর্যন্ত ১৬ লক্ষের বেশি টিকার ডোজ দেওয়া হয়েছে ফলে দেশে ১৫.৬৬ কোটির বেশি টিকার ডোজ দেওয়া হল স্বেচ্ছাসেবক গোষ্ঠী, অসরকারী সংগঠন ও সুশীল সামাজিক সংগঠনগুলির সহায়তায় হাসপাতালে হেল্প ডেস্ক গড়ে তুলতে রাজ্যগুলিকে কেন্দ্রের পরামর্শ
নয়াদিল্লী, ১লা মে, ২০২১
কোভিড-১৯ মহামারীর প্রতিরোধ, নিয়ন্ত্রণ এবং ব্যবস্থাপনার জন্য কেন্দ্র ৫ দফা কৌশল স্থির করেছে। রাজ্য এবং কেন্দ্রশাসিত অঞ্চলগুলির সঙ্গে সরকারের সম্পূর্ণ নিয়ন্ত্রণ করার ধারণা থেকে বেরিয়ে এসে নতুন এই কৌশল তৈরি করা হয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং কোভিড মান্য আচরণবিধি মেনে চলার সঙ্গে টিকাকরণ এই কৌশলের অভিন্ন উপাদান।
কোভিড-১৯ টিকাকরণের তৃতীয় পর্যায়ে গতি আনতে বিশেষ উদ্যোগ নেওয়া হয়েছে। ১৮-৪৫ বছর বয়সী নাগরিকরা ২৮ এপ্রিল থেকে নাম নথিভুক্ত করছেন। পয়লা মে এই গোষ্ঠীর নাগরিকদের ৮৪৫৯৯ জন টিকা নিয়েছেন। টিকাকরণ অভিযানে এদিন রাত ৮টা পর্যন্ত মোট ১৫,৬৬,৩৭,৮২৫ জন টিকা নিয়েছেন।
৬২,৬৪,৯১৯ জন স্বাস্থ্যকর্মী টিকার দ্বিতীয় ডোজ ও ৯৪,২৮,০৬০ জন প্রথম ডোজ নিয়েছেন। সামনের সারিতে থাকা করোনা যোদ্ধাদের মধ্যে ১,২৬,৩৯,৩০৩ জন প্রথম ডোজ এবং ৬৮,৭৭,৮০৭ জন দ্বিতীয় ডোজ নিয়েছেন। ৪৫-৬০ বছর বয়সীর মধ্যে টিকার প্রথম ডোজ নিয়েছেন ৫,৩২,৮০,৭৮২ জন এবং দ্বিতীয় ডোজ নিয়েছেন ৪০,০৮,০৭৮ জন। ষাটোর্দ্ধ নাগরিকদের মধ্যে ৫,২৬,১৩,৭০০ জন টিকার প্রথম ডোজ এবং ১,১৪,৪০,৫৭৭ জন দ্বিতীয় ডোজ নিয়েছেন।
গতকাল রাত ৮টা পর্যন্ত টিকা নিয়েছেন ১৬,৪৮,১৯২ জন।
স্বেচ্ছাসেবক সংস্থা, অসরকারী সংগঠন ও সুশীল সামাজিক সংগঠনগুলির সহায়তায় হেল্পডেস্ক তৈরি করার জন্য রাজ্য ও কেন্দ্রশাসিত অঞ্চলগুলিকে কেন্দ্র পরামর্শ দিয়েছে। এই হেল্পডেস্ক থেকে হাসপাতালে রোগী ভর্তি এবং হাসপাতালের কর্মীদের সঙ্গে রোগীর বাড়ির লোকেদের মধ্যে যথাযথভাবে মতবিনিময় করার সুযোগ করে দেওয়া হবে। এর সাহায্যে কোভিড সংক্রান্ত যথাযথ আচরণবিধির বিষয়ে প্রচার চালানো যাবে। হাসপাতালগুলিতে বিভিন্ন অভিযোগের নিষ্পত্তি এবং রোগীকে হাসপাতাল থেকে ছাড়া, শ্মশান ও কবরস্থানের সঙ্গে যোগাযোগ রেখে চলার মতো কাজে অসরকারী সংগঠনগুলি সাহায্য করতে পারে।
SC/CB /NS
(Visitor Counter : 149
প্রধানমন্ত্রীরদপ্তর
প্রধানমন্ত্রী আগামীকাল ওয়ান ওশন সামিটের উচ্চ পর্যায়ের বৈঠকে যোগ দেবেন
নয়াদিল্লি, ১০ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে বেলা ২টো ৩০ মিনিট নাগাদ ওয়ান ওশন সামিটে এক উচ্চ পর্যায়ের বৈঠকে ভাষণ দেবেন। জার্মানী, গ্রেট ব্রিটেন, দক্ষিণ কোরিয়া, জাপান, কানাডা সহ বহু দেশের রাষ্ট্রপ্রধান ও সরকার প্রধানরা সামিটের উচ্চ পর্যায়ের বৈঠকে ভাষণ দেবেন।
উল্লেখ করা যেতে পারে, রাষ্ট্রসঙ্ঘ ও বিশ্ব ব্যাঙ্কের সঙ্গে সহযোগিতায় ফ্রান্সের পক্ষ থেকে ৯-১১ই ফেব্রুয়ারি পর্যন্ত ওয়ান ওশন সামিট আয়োজন করা হয়েছে। সেদেশের ব্রেস্ট শহরে আন্তর্জাতিক পর্যায়ে এই শিখর সম্মেলন অনুষ্ঠিত হচ্ছে। মহাসাগরের বাস্তুতন্ত্রের সংরক্ষণ ও সুস্থ বিকাশের পরিবেশ গড়ে তুলতে প্রয়োজনীয় পদক্ষেপ গ্রহণে আন্তর্জাতিক মহলকে আরও সক্রিয় ভূমিকা পালনে উৎসাহিত করতেই এই শিখর সম্মেলনের আয়োজন করা হয়েছে।
CG/BD/SB
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা আগের সিদ্ধান্ত আংশিক পরিবর্তন করে ইঞ্জিনিয়ারিং প্রোজেক্টস  লিমিটেড-এর বিলগ্নিকরণের নিলামে সমস্ত কেন্দ্রীয় রাষ্ট্রায়ত্ত সংস্থা এবং বেসরকারি সংস্থাকে অংশগ্রহণের অনুমতি সংক্রান্ত সিদ্ধান্ত অনুমোদন করেছে
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে, এই কমিটির ২০১৬-র অক্টোবর মাসে গৃহীত সিদ্ধান্তের আংশিক পরিবর্তন করা হয়েছে। ইঞ্জিনিয়ারিং প্রোজেক্টস  লিমিটেডের বিলগ্নিকরণের নিলামে সমস্ত কেন্দ্রীয় রাষ্ট্রায়ত্ত সংস্থা এবং বেসরকারি সংস্থাগুলির অংশগ্রহণের অনুমতি সংক্রান্ত প্রস্তাব অনুমোদন করা হয়েছে। ২০১৬ সালে মন্ত্রিসভার অর্থনৈতিক বিষয় সংক্রান্ত কমিটি, ইঞ্জিনিয়ারিং প্রোজেক্টস  লিমিটেডের সরকারি মালিকানাধীন ১০০ শতাংশ শেয়ার অনুরূপ একটি কেন্দ্রীয় রাষ্ট্রায়ত্ত সংস্থার সঙ্গে যুক্ত করে বিলগ্নিকরণের সিদ্ধান্ত নিয়েছিল। এই সিদ্ধান্তই আংশিকভাবে সংশোধন করে নিলাম প্রক্রিয়াকে আরও বেশি প্রতিযোগিতামূলক করে তুলতে এবং নিলাম প্রক্রিয়া থেকে সরকারের অর্থ প্রাপ্তির সম্ভাবনা আরও বৃদ্ধি করতে এই সিদ্ধান্ত নেওয়া হয়েছে। এই বিলগ্নিকরণ থেকে প্রাপ্ত অর্থ সরকারের জনকল্যাণমূলক সামাজিক এবং উন্নয়ন প্রকল্পের কাজে লাগানো হবে।
CG/PB/DM
(Visitor Counter : 42
প্রধানমন্ত্রীরদপ্তর
মহা শিবরাত্রি উপলক্ষে কাশীর ছবি শেয়ার করেছেন প্রধানমন্ত্রী
নয়াদিল্লি, ১৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী কাশীতে মহা শিবরাত্রি উদযাপনের কিছু মুহূর্ত শেয়ার করেছেন।
প্রধানমন্ত্রী ট্যুইটে বলেন:
"মহা শিবরাত্রির পূণ্য তিথিতে শিব ভক্তিতে আকুল কাশী..... জয় বাবা বিশ্বনাথ!"
PG/PM/NS
(
সড়কপরিবহণওমহাসড়কমন্ত্রক
আইআইটি রুড়কিতে সড়ক পরিবহণ ও মহাসড়ক মন্ত্রকের প্রফেশনাল চেয়ার পদটি বজায় রাখতে মউ স্বাক্ষর
নয়াদিল্লি, ২২ জানুয়ারি, ২০২১
আইআইটি রুড়কীতে সড়ক পরিবহণ ও মহাসড়ক মন্ত্রকের যে প্রফেশনাল চেয়ার পদটি রয়েছে, তা বজায় রাখতে আইআইটি রুড়কি ও মন্ত্রকের মধ্যে আজ এখানে সমঝোতাপত্র বা মউ স্বাক্ষরিত হয়েছে। মহাসড়ক পরিকাঠামো ক্ষেত্রের উন্নয়নে গবেষণা, শিক্ষণ এবং প্রশিক্ষণমূলক কাজকর্ম পরিচালনায় অগ্রাধিকার দিতেই বিশেষ এই পদটি তৈরি করা হয়েছে। সমঝোতাপত্রে স্বাক্ষর করেন সড়ক উন্নয়ন ও মন্ত্রকের বিশেষ সচিব শ্রী ইন্দ্রেশ কুমার পান্ডে এবং আইআইটি রুড়কির উপ-মহানির্দেশিক তথা সিভিল ইঞ্জিনিয়ারিং বিভাগের অধ্যাপক মনরঞ্জন পারিদা।
আইআইটি রুড়কির সঙ্গে সড়ক পরিবহণ মন্ত্রকের এই সহযোগিতা সড়ক ক্ষেত্রে গবেষণা ও উন্নয়নমূলক কাজকর্মগুলিকে আরও জোরদার করবে। সেই সঙ্গে, মহাসড়ক পরিকাঠামো ক্ষেত্রের উন্নয়নে যৌথভাবে গবেষণাধর্মী কাজকর্ম পরিচালনা ও প্রশিক্ষণের বিষয়ে এই পদ গুরুত্বপূর্ণ ভূমিকা পালন করবে। উল্লেখ করা যেতে পারে, আইআইটি রুড়কি দেশের অগ্রণী একটি প্রযুক্তি ও ইঞ্জিনিয়ারিং শিক্ষার উচ্চতর প্রতিষ্ঠান। প্রতিষ্ঠানটি স্থাপনার সময় থেকেই কারিগরি শিক্ষা ও গবেষণার ক্ষেত্রে গুরুত্বপূর্ণ ভূমিকা পালন করে আসছে।
এই মউ স্বাক্ষর প্রসঙ্গে মন্ত্রকের সচিব শ্রী গিরিধর আর্মানে বলেছেন, অংশীদারিত্ব ও সহযোগিতামূলক কর্মসূচির মাধ্যমে গবেষণা ক্ষেত্রে গুণমান বাড়াতে সরকার যাবতীয় সাহায্য করবে। এই মউ সরকার ও শিক্ষা প্রতিষ্ঠানের মধ্যে অংশীদারিত্বের একটি উল্লেখযোগ্য মাপকাঠি হয়ে উঠবে। এর ফলে, আইআইটি রুড়কি এবং মন্ত্রকের প্রযুক্তি বিষয়ক আধিকারিকদের মধ্যে সমন্বয়ের আরও সুযোগ তৈরি হবে। পক্ষান্তরে, পারস্পরিক দক্ষতা বৃদ্ধির মাধ্যমে সামাজিক পরিকাঠামো ক্ষেত্রের উন্নয়ন আরও ত্বরান্বিত হবে।
এই মউ স্বাক্ষরের বিষয়ে সন্তোষ প্রকাশ করে কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি বলেছেন, এ ধরনের উদ্যোগ সড়ক, সেতু, সুড়ঙ্গ নির্মাণ প্রকল্পগুলি বাব দ খরচ কমাতে সাহায্য করবে এবং দেশীয় প্রযুক্তির প্রয়োগ বাড়াবে। তিনি বলেন, গবেষণা প্রতিষ্ঠান ও উচ্চতর শিক্ষা প্রতিষ্ঠানগুলির বিশেষজ্ঞদের অভিজ্ঞতাকে আরও বেশি কাজে লাগানোর ক্ষেত্রে এই উদ্যোগ গুরুত্বপূর্ণ ভূমিকা পালন করবে।
পরিবেশওঅরণ্যমন্ত্রক
হায়দ্রাবাদ চিড়িয়াখানায় সার্স – কভ২ সংক্রমিত এশীয় প্রজাতির সিংহগুলি সুস্থ হয়ে উঠছে
নতুন দিল্লি, ৪ই মে, ২০২১
হায়দ্রাবাদে নেহেরু জুওলজিক্যাল পার্কে ৮টি এশীয় প্রজাতির সিংহের শ্বাসকষ্টজনিত উপসর্গ দেখা দেওয়ার প্রেক্ষিতে সিংহগুলির নাক, গলা ও শ্বাসনালী থেকে নমুনা সংগ্রহ করা হয়। এর পর সংগৃহীত নমুনা পুঙ্খানুপুঙ্খভাবে পরীক্ষার পর জানা যায়, এই ৮টি সিংহ সার্স – কভ২ ভাইরাসে আক্রান্ত হয়েছে। গত ২৪শে এপ্রিল নেহেরু জুওলজিক্যাল পার্কে ঐ ৮টি সিংহের নমুনা সংগ্রহ করে পরীক্ষার জন্য পাঠানো হলে তাদের নমুনায় ভাইরাসের উপস্থিতির প্রমাণ মেলে।
নমুনা পরীক্ষা পুঙ্খানুপুঙ্খভাবে বিশ্লেষণের পর জানা গেছে, ঐ ৮টি সিংহের সংক্রমণের পেছনে সার্স – কোভ২ ভাইরাসের প্রমাণ পাওয়া গেলেও তাতে উদ্বেগের কোনো কারন নেই। নমুনা পরীক্ষায় সিংহগুলি আক্রান্ত হয়েছে বলে জানার পর তড়িঘড়ি তাদের সম্পূর্ণ পৃথক করে ফেলা হয় এবং প্রয়োজনীয় চিকিৎসা শুরু হয়। বর্তমানে এই ৮টি সিংহই চিকিৎসায় ভালো সাড়া দিচ্ছে এবং ধীরে ধীরে তাদের স্বাস্থ্যে উন্নতি হচ্ছে। পার্ক কর্তৃপক্ষ জানিয়েছেন, বেড়াল প্রজাতির এই পশুগুলি এখন স্বাভাবিক আচার – আচরণ করছে এবং তাদের তাদের খাওয়া দাওয়াও স্বাভাবিক রয়েছে। ইতিমধ্যেই পার্ক কর্তৃপক্ষ সমস্ত কর্মীর ক্ষেত্রে সতর্কতামূলক ব্যবস্থা গ্রহণ করেছে। সেই সঙ্গে পার্ক কর্তৃপক্ষের বাইরে সাধারণ মানুষের সঙ্গে যোগাযোগ ন্যূনতম করতে চিড়িয়াখানাটি বন্ধ করে দেওয়া হয়েছে।
কেন্দ্রীয় চিড়িয়াখানা কর্তৃপক্ষ সার্স – কভ২ ভাইরাসে আক্রান্তের সংখ্যা বাড়তে থাকায় চিড়িয়াখানাগুলির জন্য একাধিক নীতি – নির্দেশিকা ও পরামর্শ জারি করেছে, যাতে সংক্রমণ ছড়িয়ে পড়া প্রতিরোধে আগাম সতর্কতামূলক ব্যবস্থা কার্যকর করা যায়।
SC/BD/SFS
(Visitor Counter : 162